
Hulyo-Setyembre 2023: 

Mga sibilyan gihimong tropeyo para 
sa mini nga kadaugan sa AFP 

sa isla sa Negros 


BAYOLASYON . KASO BIKTIMA WALAY MAKIT-ANG KAHAYAG ANG 
KATAWHANG Pilipino ubos sa rehimeng 


Marcos II. Dugang silang nag-antus sa 


Ekstrahudisyal nga kapobrehon ug kagutom, samtang nag- 
pagpamalay 5 10 iya-iya ang mga pundok nilang Marcos 
Jr. ug Sara Dutete sa pagkontrol sa binil- 
Abdaksyon 1 2 yon nga pondo sa katawhan. Padayon 
l niining ginalubong sa utang ang Pilipinas, 
Pinugos nga pagkadula 1 1 nga mikabat na og P14.35 trilyones, ug 
maoy nagsilbing atabay sa ilang korap- 
Pagbayolar sa tawhanon nga 

kinamatarung sa hors de combat 2 6 syon: 
Sa Negros, dugang sa kalbaryo sa 
Iligal nga pag-aresto 5 12 katawhan ang walay hunong nga kapin- 
tas ug terorismo sa reaksyonaryong es- 
Iligal nga pagdetine 2 11 tado, nga gipangulohan nila Armed 
(7 ang mga bata) Forces of the Philippines (AFP) Visayas 
Pagpangulata z 12 Command chief Lt. Gen. Benedict Arevalo, 
3rd Infantry Division commander MGen. 
Paturagas nga pagpamusil 3 40 Marion Sison, 303rd Brigade commander 
(14 ang mga bata BGen. Orlando Edralin ug 302nd Brigade 
Paturagas nga pagpamomba 2 1,000 commander BGen. Joey Escanillas. Nag- 
damgo sila nga karong tuiga kuno, ilang 
Iligal nga pagpangita ug mapildi ang rebolusyonaryong kalihokan 
pagpanguha 3 10 sa isla sa Negros. Gamit ang binilyon nga 
(6 ang mga bata) pondo sa AFP, PNP ug ang sa National 
Pagpanghulga, pagpangharas Task Force (NTF-ELCAC) nga naglakip sa 
ug intimidasyon 29 1,150 Barangay Development Program (BDP), 
(14 ang mga bata) dugang pang gipakusog ang mga kaba- 
Pagguba sa propyedad 1 5 ngis sa reaksyonaryong estado, kung diin 
G ang mga bara) nangunang target mao ang mga mag- 

Pinugos nga pagpabakwit 3 1,133 uuma. 
Sa ikatulong kwarto sa 2023, 83 nga 
Pagkampo sa komunidad 19 950 kaso sa paglapas sa tawhanong katungod 


ang nalista sa Ang Paghimakas, ug kini 
naglambigit sa sobra 4,300 ka biktima sa 


TOTAL 83 4,342 isla. Niabot na sa 485 ka kaso ang mga 

bayolasyon sa tawhanong ka- 
tungod sa isla sa Negros ubos sa 
rehimen ni Marcos Jr. Seryoso 
nga mga krimen sa gubat ang gi- 
himo sa reaksyonaryong estado: 
mga paglapas kini sa Compre- 
hensive Agreement on Respect 
for Human Rights and Interna- 
tional Humanitarian Law (CAR- 
HRIHL), ug usab, sa Geneva 
Conventions of 1949 and Their 
Additional Protocols. 

Sa tinguha nga makab-ot 
ang ilang dedlayn sa Disyembre 
31 karong tuiga, todo-todo ang 
paglutos sa AFP, PNP ug NTF- 
Elcac sa katawhang Negrosanon 
nga ilang gipasanginlan nga mga 
NPA o kaha, tigsuporta sa NPA, 
aron iparada nga kuno mga sur- 
renderee ug ipresentar nga daw 
mga tropeyo sa ilang mini nga 
kadaugan. Wala na girespeto 
ang katungod sa mga sibilyan, 
ug usab, sa kadtong mga hors de 
combat o kadtong wala nay igong 
kapasidad nga mosukol. 

Gipanghambog sa mga pwersa 
sa reaksyonaryong estado ang 
ilang mga binuhatan ug giba- 
rugan ang ilang mga bakak pina- 
agi sa pagduso nga kuno "lehi- 
timo" ang ilang mga operasyon, 
bisan og klaro gyud ang ilang 
pagkapasista ug pagkaberdugo. 
Nagpakabuta-bungol sila ug nag- 
balewala sa singgit sa mga bik- 
tima alang sa hustisya. 

Gikan Hulyo hangtod Set- 
yembre, biktima ang katawhang 
Negrosanon sa pagpang-abdak, 
pugos nga pagkawala (o enforced 
disappearance), ekstrahudisyal 
nga pagpamatay, iligal nga pag- 
aresto, pagpamomba, paturagas 

nga pagpamusil, ug uban pang 
mga kalapasan. 


Pagpang-abdak 

Gi-abdak sa mga armadong 
lalaki nga naka-bonnet silang 
Deah Lopez, 26 anyos, usa ka 
organisador sa mga mag-uuma, 
ug si Peter Agravante, 30 anyos, 
drayber sa traysikol nga gisak- 
yan ni Lopez, samtang nag- 
byahe sa dalan sa Brgy. Gil 
Montilla, Sipalay City, Negros 
Occidental, niadtong Setyembre 
15, pasado alas 10:00 sa bun- 
tag. Matod pa sa mga nakakita 
sa maong insidente, gibabagan 
sa usa ka puti nga van ang duha 
ug pinugos nga gipasulod sa 
maong sakyanan. Ang traysikol 
gikarga sab sa usa ka pick-up 
truck. Padayon nga missing si 
Deah Lopez, samtang patay na 
nga nakit-an si Agravante sa 
lungsod sa Basay, Negros Oriental. 

Si Lopez maoy ikaupat nga 
desaparecido sa Negros ubos sa 
rehimeng Marcos II, human nila 
Lyngrace Marturillas, Denald 
Mialen ug Renel de los Santos. 


Ekstrahudisyal nga pag- 
pamatay 

Patay na si Peter Agravante 
sa dihang nakit-an sa buntag 
niadtong Septyembre 16 sa 
Satori Cliff, Brgy. Nagbo-alao, 
lungsod sa Basay, mga 14 ka 
oras human siya gi-abdak. Giga- 
pos 0g pisi ang iyang mga kamot 
ug gihiktan og duct tape ang iyang 
mga tiil. Gitaptapan pod og duct 
tape ang iyang baba ug mata, ug 
may igo sa bala ang iyang ulo. 
Matod pa sa mga residente, 

B3 ka bayolasyon sa 


tawhanong kinamatarung 


4,342 ka biktima 


Ubos sa paghari 
ni Marcos Jr sa 


isla sa Negros: 


485 ka kaso sa paglapas 
sa CARHRIHL ug Geneva 
Conventions of 1949 and 
their Additional Protocols 


36,2606 ka biktima 


53 sa mga kaso direktang 


nag-imbolbar sa sobra 


200 ka menor de edad 


Nagapasalamat ang Ang Paghimakas sa mga kontribusyon nga naghimong madaugon 
niini nga isyu. Sa pagpalambo sa atong Ang Paghimakas, giawhag ang tanang tigbasa 
nga padayong mo-amot og mga balita, piktyur, istorya ug uban pang sinulat. Mangayo 
man kami sa inyong mga suhestyon ug komentaryo unsaon pa gyud palambuon ang 


atong bantalaan. 

adunay gilabay sa daplin sa dalan ang mihunong 
nga puti nga pick-up truck, pasado alas 12:00 sa 
kaadlawon sa maong petsa. 

Brutal nga gimasaker sa berdugong 47th IB 
ang lima ka mga hors de combat ug usa ka sibilyan 
sa Kabankalan City. Nagbyahe sa dalan sa Sityo 
Lubi, Brgy. Tabugon, sakay sa giabangang tray- 
sikol nga gimaneho ni Robin Gaitan niadtong 
Septyembre 21, alas-7:50 sa gabii, ang tulo ka 
medical personnel sa NPA nga sila si Ka Recoy 
(Bobby Pedro), Ka Goring (Mario Mullon), ug Ka 
Joyce (Janice Flores), kuyog ang naka-medical 
leave nga sila si Ka Bravo (Alejo de los Reyes) ug 
iyang asawa nga si Ka Diane (Melissa de la Peña), 
nga unom ka bulan nga mabdos, sa dihang 
girakrakan sila sa mga elemento sa 47th IB. 

Matod pa sa Armando Sumayang Jr Com- 
mand (ASJC-NPA), dili katapo sa NPA si Gaitan, 
ug walay nahitabong engkwentro sa maong lugar. 
Dugang pa nila, adunay posibilidad nga gitiwasan 
ang mga buhi pa, human sila girakrakan. 

Gipusil-patay sa mga tropa sa 62nd IB silang 
Romy Catasio, ug Marvic Ebarle (Ka Bryan) ni- 
adtong Hulyo 20, pasado alas 11 sa gabii sa Sityo 
Balunggay, Brgy. Montilla, Moises Padilla, Negros 
Occidental. Nag-atang sila og motor nga ilang 
masakyan, sa dihang kalit lang miabot ang usa ka 
kolor gray nga van, ug gipusil sila hangtod namatay. 

On medical leave si Ka Bryan, human kini 
nasamdan sa tuhod, panahon sa kontra-opensiba 
sa Leonardo Panaligan Command (LPC-NPA) ba- 
tok sa 62nd IB niadtong Mayo 20 sa Sityo Cupad, 
Brgy. Macagahay, Moises Padilla, ug si Catasio 
mao ang nag-atiman sa iyaha. 

Gitiwasan ang mag-uuma nga si Jonasio 
Blasco sa mga katapo sa 62ng IB human kini 
masamdan sa pagpangrakrak sa maong militar sa 
iyang balay niadtong Agosto 5, alas 9:00 pasado 
sa gabii sa Sityo Cansimba, Brgy. Quintin Remo, 
sa maong lungsod. 


Iligal nga pag-aresto 

Duha ka mga mag-uuma nga senior citizen 
ang iligal nga giaresto sa kumbinadong tropa sa 
94th IB ug Regional Mobile Force Battalion 
(RMFB-6), sa magkalahi nga petsa didto sa Sityo 
Cunalom, Brgy. Carabalan, Himamaylan City, 
Negros Occidental. 

Gidakop si Lodorico But-ay niadtong Hulyo 28 
sa pasangil nga commanding officer (CO) siya sa 
yunit milisya. Gikasohan sab siya og rape. Sam- 
tang si Romeo Balsimo giaresto niadtong Agosto 
7 subay sa tumo-tumo nga kaso nga katapo siya 
sa yunit milisya ug apil sa engkwentro tali sa Mt. 
Cansermon Command (MCC-NPA) ug 94th IB ni- 


adtong Abril 19, 2020. 

Mga sakop sa Farmers Association of 
Barangay Carabalan (FABCA) ug usab, sa Indi- 
genous Peoples silang But-ay ug Balsemo. 

Usab, duha ka mag-uuma ang iligal nga gi- 
pang-aresto sa Joint Enhanced Military and Police 
Operation nga nigamit og 200 nga kumbinadong 
tropa sa 62nd IB ug 300th Air Intelligence Wing 
sa Philippine Air Force (PAF) sa AFP, ug sa Binal- 
bagan Municipal PNP Station, 2nd Negros Occi- 
dental Police Mobile Force Company (2NOCPMFC), 
61st Special Action Force Battalion (6SAB), ug 
Regional Intelligence Unit 6 sa PNP, didto sa 
Sityo Mainit, Brgy. Santol, Binalbagan, Negros 
Occidental niadtong Setyembre 10 sa kabuntagon. 

Gidakop silang Judy Blazer, 60 anyos, ug 
Junjie Camanso, 30 anyos, sa akusasyon nga may 
kalambigitan sila sa NPA, mao nga gibutang- 
butangan sila og mga kaso. Halos dili na makakita 
ug makalakaw si Blazer. 

Kanhing myembro si Blazer sa panatikong 
Greenan nga gipondohan sa AFP niadtong dekada 
'90, apan wala siya magdugay sa maong grupo 
tungod dili niya matulon ang mga dautang akti- 
bidad sa maong grupo ug sa militar. Giinitan ug 
gipangita siya sa militar tungod daghan sa iyang 
kaubang Greenan ang mipahulay nga mikuyog sa 
iyaha. 

Sa pikas bahin, iligal nga giaresto sa 15th IB 
ang walo ka mag-uuma (kung diin lima nila ang 
senior citizen) sa Sityo Tugas, Brgy. Pinggot, Ilog, 
Negros Occidental niadtong Hulyo 29. Gipasa- 
nginlan sila nga maoy nagpatay kang Silas 
Granada, alyas Nacar, nga usa ka mangingilog og 
yuta ug regular nga ahente sa 15th IB, nga 
gisilotan sa Armado Sumayao Jr Command (AS- 
JC-NPA) niadtong Enero 28. Mga benepisyaryo sa 
yuta sa mga Granada ang mga gipangdakop. 

Pagpamomba 

Nagpabuto og mortar ang 62nd IB gikan sa ilang 
detastment sa Brgy. Villegas, Guihulngan City, 
Negros Oriental niadtong Agosto 5, gikan alas 5:00 
hangtod alas 6:30 sa buntag. Gipagawas sa maong 
militar nga na-engkwentro kunohay nila ang mga 
Pulang manggugubat sa Leonardo Panaligan Com- 
mand (LPC-NPA) sa Sityo Li-ong, sa kasikbit nga 
Brgy. Imelda. 

Sa Sipalay City, Negros Occidental, nagpabuto 
og 14 ka bala sa kanyon ang 15th IB ug 3rd Artil- 
lery Division sa Philippine Army, gikan alas 9:30 sa 
buntag hangtod sa alas 8:30 sa gabii, didto sa Sityo 
Don Jose, Brgy. Manlucahoc, niadtong Agosto 16. 

Ang kanyon nahimutang sa Barasbarasan 
Detatsment sa Brgy. Camindangan, sa mao gi- 
hapon nga syudad. Matod pa sa AFP, ang maong 
pagpamomba adunay pagtugot nilang Brgy. Cap- 
tain Sergio Libre sa Brgy. Manlucahoc ug Sipalay 
City Mayor Gina Montilla-Lizares. 

Gihatagan lang og usa ka adlaw ang kapin sa 
800 ka mga residente aron mahipos ang ilang 
mga kahayupan ug mobakwit. 


Iligal nga pagdetine 

Gidala sa mga katapo sa 15th IB ang mga 
mag-uuma nga sila si Jemson ug Gaujel Villar, ug 
iligal silang gitanggong sulod sa pila ka oras didto 
sa proper sa Sityo Camboguiot, Brgy. Camindangan, 
Sipalay City, niadtong Hulyo 22. Kung wala sila 
gisugat sa ilang mga asawa, wala gyud unta sila 
makapauli sa ilang mga balay. 


Paturagas nga pagpamusil 

Paturagas nga nagpabuto sa ilang grenade 
launcher ang mga sakop sa Regional Mobile Force 
Battalion (RMFB-7) sa Sityo Amaga, Brgy. Balugo, 
ug sa Sityo Mandi-e Daku, Brgy. Magsaysay, 
Guihulngan City, sa alas 8:00 pasado sa buntag 


niadtong Agosto 3. 

Sa pikas bahin, lima ka beses nga nagpabuto 
sa ilang M203 grenade launcher ang 94th IB sa 
Sityo Cantupa-Pisok, Brgy. Buenavista, Himamay- 
lan City, niadtong Agosto 17. Duha ka beses sa 
buntag ug tulo sa hapon ang ilang gihimong pag- 
pabuto. Apektado niini ang pamilya Mariano ug 
pamilya Martinez, lakip ang 11 ka mga menor de 
edad. 

Giransak sa mga tropa sa 94th IB ang balay 
sa pamilya Martinez ug nagmugna kini og grabeng 
trauma sa upat ka kabataan nga mga menor de 
edad (2 hangtod 16 ang pangidaron) sa dihang 
gipagawas sila sa ilang balay. Pugos nga gipatug- 
an ang inahan ug anak nga Martinez kung asa 
ang NPA, ug gihulga pa nga balikon sila kung 
motug-an sa uban kabahin sa ilang nasinati. 
Dugay pang mipundo ang maong mga sundalo sa 
ilang balay. 

Giimbestigar sab sa 94th IB ang pamilya 
Mariano, lakip ang unom ka menor de edad nga 
mga kabataan ug usa ka bulan nga masuso sa di- 
hang nasugatan nila ang mga giingong militar, 
samtang naglabang sa sapa padulong sa pikas sityo. 

Sa wala pa kini, nagpaninggit ang mga tropa 
sa 94th IB samtang nagpabuto, hinungdan nga 
nanghilak sa kahadlok ang mga kabataan. Taud- 
taud pa ayha sila gibuhian, bisa'g basa na kaayo 
tungod sa kusog nga ulan. 


Pagpangulata 

Lima ka mag-uuma ang gikulata sa mga tropa 
sa 62nd IB sa Brgy. Budlasan, Canlaon City niadtong 
Hulyo 6. 

Napuno sa bun-og ang lawas ni Edward San- 
dot human siya gikulata sa maong mga sundalo, 
alas 5:00 sa kaadlawon, atubangan sa iyang asawa 
ug kabataan, sa dihang wala siya makatug-an 
kabahin sa gipangita nila nga samaron kuno nga 

NPA. Naguba ang ilang balay human giransak ug 
gipang-ukay sa maong militar ang ilang mga 
gamit. Nagmugna kini og troma sa iyang mga 
kabataan. 

Sa laing bahin, hapit dili na makatindog si 
Budok Sandot tungod sa pagpangulata sa iyaha 
sa lain pa nga mga tropa sa 62nd IB didto mismo 
sa iyang balay sa Sityo Hinumayan sa mao gi- 
hapong barangay, alas 8:00 sa buntag sa parehas 
nga adlaw. Naulamid pa si Christopher Sandot sa 
pagpangulata sa maong militar sa dihang miadto 
kini sa balay ni Budok aron mobayad sa iyang 
utang. 

Gikulata sab sa 62nd IB sila Joselito Patu- 
lada, sa Sityo Katuguisan, ug Roberto Francisco, 
sa Sityo Uyangan. 

Sa ulahing semana sa Hulyo, unom sab ka 
mag-uuma ang biktima sa pagpangulata sa 94th 
IB sa Sityo Cunalom, Brgy. Carabalan, Himamay- 
lan City. Gipasanginlan sila nga mga sakop o tig- 
suporta sa NPA. Usa sa gikulata mao si Nono 
Balsimo, nga nakaangkon og daghang mga bun- 
og sa lawas. Gipasanginlan siya nga sakop sa 
kuno yunit milisya ug may kalabutan sa engkwentro 
tali sa Mount Cansermon Command (MCC-NPA) 
ug 94th IB niadtong Abril 19, 2020. 


Pagpanghulga, pagpangharas ug intimidasyon 

Gikan Hunyo 23 hangtod Hulyo 7, nagpang- 
saka sa mga kabalayan ug naghimo og census ang 
mga sundalo sa 62nd IB didto sa mga sityo sa 
Gumuktok ug Cansampo, sa Brgy. Bagtic, lungsod 
sa La Libertad, Negros Oriental, tungod gitugyanan 
daw sila sa National Statistics Office (NSO) alang 
sa maong trabaho. Nanghulga usab ang maong 
militar sa mga mag-uuma, ug pugos kining 
ginapaangkon nga tigsuporta sa NPA. 

Mao usab ang nahitabo sa mga residente sa 
Sityo Cantupa, Brgy. Buenavista, Himamaylan 


City niadtong Hulyo 2. Nag-census ang mga tropa 
sa 94th IB ug gikuhaan og hulagway ang matag 
pamilya. Sige-sige na ang operasyong militar sa 
94th IB gikan pa niadtong bulan sa Hunyo, nga 
nagmugna og kalisang sa katawhan. 

Sa Sityo Amaga sa mao gihapong baryo, 
giimbestigar si Betmar Pacheco, usa ka mag- 
uuma, sa mga tropa sa 94th IB niadtong Hulyo 9 
ug gigukod sab ang iyang mabdos nga asawa, nga 
midagan paingon sa balay sa ilang silingan tungod 
sa kahadlok. 

Gihulga usab ang inahan ug anak nga si 
Gamay ug Bansong Pacheco ug Kokoy Bayles, 
mga yanong mag-uuma, sa mga sundalo sa 94th 
IB, didto sa Sityo Cunalom, Brgy. Carabalan, Hi- 
mamaylan City, niadtong ulahing semana sa 
Hulyo. Giingnan si Pacheco ug Bayles sa maong 
mga militar nga patyon ug sunogon, samtang 
gidudahan si Gamay nga mihatag ngadto sa NPA 
sa kwarta nga iyang nakolektang donasyon alang 
sa nasunogan nga mga pamilya sa pikas sityo. 
Gipasanginlan sila nga dunay kalambigitan sa NPA. 

Nagpahigayon og loudspeaker operations ang 
94th IB sa Brgy. Carabalan, Himamaylan City ni- 
adtong Septyembre 1, isip kabahin sa ilang Com- 
munity Support Program (CSP). Gamit ang trompa, 
gibandilyo sa usa ka sakop sa maong mga militar 
ang mga pangalan sa ilang gidudahang mga tig- 
suporta sa NPA aron kuno mosurender. 

Sa Southeast Negros, duha ka mag-uuma ang 
pugos nga gipasurender sa mga pwersa sa reak- 
syonaryong estado ug gipresentar nga mga Pulang 
manggugubat sa Rachel Mae Palang Command 
(RMPC-NPA) sa managlahi nga insidente. Giparada 
sa Regional Mobile Force Battalion (RMFB-7) si 
Tonying Sulano isip surrenderee, niadtong Hulyo 
28 sa ilang detatsment sa Brgy. Nagbagang, Sta. 
Catalina, Negros Oriental. Dugay na nga giinitan 
sa mga pwersa sa reaksyonaryong estado ang 


pamilya Sulano sa Brgy. Nagbalaye sa mao gi- 
hapong lungsod, kung diin gipatay sa 11th IB ang 
igsoon ni Sulano niadtong 2021, ug pugos nga gi- 
pasurender sa RMFB-7 ang iyang uyoan niadtong 
2022. 

Samtang, gipagawas sa kapulisan sa Negros 
Oriental Provincial Police Office (NOPPO) nga 
nisurender si Rene Janayan, 37 anyos, niadtong 
Agosto 9. Si Janayan usa ka yanong mag-uuma sa 
Sityo Dauis, Brgy. Calango, Zamboanguita, Negros 
Oriental. 

Nanaka-saka sa mga kabalayan ug nanghulga 
sa katawhan ang 62nd IB niadtong Agosto 3 
hangtod 13, sa mga sityo sa Tampa ug Anahaw, 
Brgy. Nagsaha, Guihulngan City, ug gikan Setyembre 
19 hangtod 23, sa Sityo Aguntilang Uno, Brgy. 
Riverside, lungsod sa Isabela, sa Sityo Palasan, 
Brgy. Guba, Vallehermoso; sa Sityo Kambairan, 
Brgy. Trinidad, ug Sityo Binil-iwan, Brgy. Ca- 
lupaan, nga tanan sakop sa Guihulngan City. 

Padayon ang pagpangharas ug pagpang- 
redtag sa 15th IB ug 47th IB sa mga asosasyon 
sa mag-uuma, mamumuo sa umahan ug mana- 
nagat sa mga barangay sa Caliling, Man-uling, 
Guiljungan ug Tuyom, nga tanan sakop sa lungsod 
sa Cauayan, Negros Occidental, gikan pa sa bulan 
sa Hulyo. Giinterogar ang mga opisyales sa mga 
asosasyon ug gipang-adtoan ang mga balay sa 
mga myembro. Gusto sa maong militar nga motam- 
bong sila sa miting sa mga asosasyon apan 
gibalibaran sa mga myembro tungod sa kahadlok 
sa mga armadong sundalo. 

Niadtong Agosto 27, nadugangan ang kabalaka 
sa mga myembro sa dihang pugos silang gipa-fil/ 
up og mga forms nga nag-unod sa ilang personal 
nga datos ug mga pangutana kalabot sa NPA. 
Mibati og kahadlok ang mga myembro tungod kay 


miingon ang militar nga dili sila makapauli hang- 
tod dili nila mapirmahan ang maong form. 

Gipang-redtag na usab ang mga asosasyon sa 
mag-uuma niadtong Septyembre 21 pinaagi sa 
usa ka Jonel Moreno (alyas Roy), tsirman sa 
grupong Sentrong Alyansa ng Mamamayan para 
sa Bayan (SAMBAYANAN), nga gisapupo sa NTF- 
Elcac. Gipasanginlan ni Moreno nga tigsuporta o 
may kalambigitan sa NPA ang maong mga aso- 
sasyon. 

Sa pikas bahin, gipagawas sa 94th IB ug PNP 
nga nagsurender si Ariel Jay Latoza, usa ka 
drayber sa traysikol, ug gipresentar nga myembro 
sa asosasyon nga Buhi nga Aksyon kag Pag-amlig 
sang Siguridad sang Mangunguma kag Mamu- 
mugon (BAKAS). 

Gipasanginlan ang maong asosasyon nga usa 
ka "communist front organization." Matod pa 
kang Latoza, wala siya kahibalo nga himoon siya 
nga usa ka surrenderee. Duha ka beses na siyang 
gipatawag sa ginganlang "Tupan" nga katapo sa 
Kabankalan City Police Station. Gipanghimakak 
sa BAKAS ang maong akusasyon. 

Dili sab luwas sa pagpangharas ug intimi- 
dasyon ang usa ka non-government organization 
nga nagtabang sa mga mag-uuma, nga mao ang 
Paghidaet sa Kauswagan Development Group 
(PDG). Duha ka tawo nga gidudahang mga 
pwersa sa reaksyonaryong estado ang naban- 
tayan nga naniid sa mga community workers sa 
opisina sa PDG sa Kabankalan City niadtong 
Setyembre 6. Pila ka beses nga gisunod-sunod sa 
maong mga tawo ang mga NGO workers sa PDG 
didto sa lungsod sa Cauayan, samtang nag- 
pahigayon kini og mga aktibidad kalabot sa pag- 
pauswag sa panginabuhian sa mga mag-uuma. 
Usa usab ang PDG nga gi-redtag sa SAMBAYANAN 


kaniadtong Setyembre 21. 


Iligal nga pagpangita ug pagpanguha 

Duha ka mamumuo sa katubhan sa Escalante 
City, Negros Occidental ang giransak ang balay 
ug gikuhaan sa mga kagamitan kaniadtong Hulyo 
18, mga alas-6 sa buntag. 

Sa unang insidente, gipang-ukay ang mga 
gamit ni Edward Gimang sa iyang balay sa Sityo 
Bautista, Brgy. Malasibog sa gibanabanang 30 ka 
armadong tawo. Pila ka adlaw sa wala pa kini 
nahitabo, giadtoan sa wala mailhing mga armado 
si Gimang sa iyang gitrabahoan nga katubhan 
aron dis-armahan siya, apan sundang ug uban 
pang kagamitan sa panguma ang nakuha gikan sa 
iyaha. Ang maong mga panghitabo nagtuga og 
pagmasakit sa iyang asawa sa pipila ka adlaw. 

Sa laing insidente, giransak ang balay ni Rosa- 
lie Magbanua sa Sityo Alangahag, Brgy. Tamlang 
sa 12 ka mga wala naka-unipormeng sundalo sa 
79th IB, nga nagpailang mga sakop sa NPA. Gi- 
pangitaan siya sa gibilin kuno nga armas sa NPA 
sa ilang balay. 


Pugos nga pagpabakwit 

Miabot sa 318 ka mga indibidwal sa mga sityo 
sa Cabalungan, Canagbaan, Jalandoon ug Florete, 
sakop sa Brgy. Carabalan, Himamaylan City ang 
pugos nga gipabakwit niadtong Hulyo 7 human sa 
engkwentro tali sa Mount Cansermon Command 
(MCC-NPA) ug 94th IB. 


Mao gihapon ang nahitabo niadtong Setyembre 
16 sa Sityo Patio-tio, Brgy. San Jose, Sipalay City, 
kung diin 15 ka mga residente ang pugos nga 
mibakwit ngadto sa ilang barangay hall human 
ang engkwentro tali sa Armando Sumayang Jr 
Command (ASJC-NPA) ug 15th IB. 


Pagkampo sa mga komunidad 

Gihimong kampo sa militar ang mga eskwe- 
lahan nga naghatag og perwisyo ug peligro sa 
mga magtutudlo, estudyante ug sa palibot nga 
duol sa mga eskwelahan. 

Sa bulan sa Hulyo, hapit tulo ka semana nga 
gipuy-an sa mga tropa sa 94th IB ang eskwelahan 
sa Sityo Cantupa, Brgy. Buenavista, Himamaylan 
City. 

Sa Canlaon City, gigamit usab sa mga sundalo 
sa 62nd IB ang Tabalugo Elementary School sa 
Brgy. Budlasan, gikan Hulyo 12 hangtod 16. 

Gi-okupar usab sa maong militar ang mga 
eskwelahan sa Guihulngan City, sama sa Agulang 
Elementary School sa Sityo Agulang, Brgy. Villegas 
sa bulan sa Agosto, ug sa Kambairan Elementary 
School sa Sityo Kambairan, Brgy. Trinidad, ni- 
adtong Agosto 3 hangtod 13 ug Septyembre 19 
hangtod 23. 

Gawas sa mga eskwelahan, gipuy-an usab sa 
militar ang mga barangay hall, tribal hall sa mga 
Indigenous Peoples, ug mga kabalayan sa lumu- 


lupyo. 


Sa Kamot sang Pasismo 
ni Ka Haraya 


Bitbit ang mando 

dugmukon ang hangaway sang pumuluyo 
AFP kag PNP nga berdugo kag pasista 
angay pagatawgon nga terorista! 


maduguon nga gyera dala sa kabukiran 

sa komunidad sang pumuluyo tuman nga kahalitan 
iligal nga pagpang-ukay kag pagpang-aresto, 
interogasyon, tortyur kag pangastigo, 

dugang pa ang patarasak nga pagpaniro, 


Lauman ang lapnagon nga kalapasan 

tawhanon nga kinamatarung ila ginalapakan 
kombatant man ukon mga sibilyan 

wala ginakilala, 

sa operasyon kombat nga dalayon ginapatuman, 


Tunga sang kagab-ehon 
makatublag sa hamuok nga katulogon 


nagapanglat-as, pagpanughot 
nagapamomba, nagasabwag sang kahadlok, 


pagpanganyon sa mga ulumhan 
pagguba sang kinaiyahan 
ilabi na sa dutang palangabuhian, 


pukawon sang lupok komunidad sang sibilyan 
pangsaka-on kag ukayon ang ila puluy-an 
sitaon kag dakpon ang ila mga ginadudahan 
ini tanan kahimuan sang pulis kag militar 
nga uhaw sa dugo kag wala sang batasan! 


Sugo sang laye 

militarista ang pamaagi 

pundok sang reaksyunaryo nga gubyerno 
kontra-pumuluyo ang ginapatuman nga proyekto 
ginakunsabo pati mga ahensya kag departamento 
NTF-Elcac dagway nga mapakuno-kuno 

tigpanguna sa modus sang “terorista “ nga tatak 
sa kinamatarung sang aktibista kag sibilyan 
direkta nga nagalapak 

nagabutang sang kabuhi sa tuman nga 
kakugmat 

mangin target sa sarbeylans 

mangin biktima sang lapnagon nga pang-abdak 
manipulahon 

pasungkaon 

mangin nawong para kontra-rebolusyon! 


uyat ang pusil 

yara sa gatilyo nagapisil 

mersenaryo nga makinarya 

armadong hubon nga utok-pulbura 

wala sang laye nga ginakilala 

bisan pa mga sibilyan 

nga kuntani angay pangapinan 

panahon sang inaway, sila proteksyonan 
apang sa kamot sang mapintas nga militar 
sila ang nangin kulateral 

sa hinimo nga drama kag estorya 

tamnan sang mga ebidensya 

ipagwa nga napatay sa engkwentro 
kabaylo sang ranggo, premyo kag tropeyo 


Sa kamot sang pasismo 

nagadanaw ang dugo 

naga-alisngaw ang makadiligwa nga baho 
sang mga armadong hubon sang reaksyunaryo 
bantog nga mga manogpatay-tawo: 


Armadong paghimakas handum nga dugmukon 
desperado nga punggan ang tayuyon nga 
pagsulong 

sang pungsodnon-demokratiko nga rebolusyon 
nga naga-usoy sa gerilyang inaway nga 
pangmalawigon, 


Sa militarista nga gahum nga ila na-uyatan 
tigulang, kababainhan, kabataan 

kag bisan hors de combat 

indi likaw sa ila pakasilidngi nga pamatbat 
pagpamatay kag masaker amo ang ila sabat 

sa matagsing nga mga nagapanawagan: 
kinamatarung sa duta kag palangabuhian 
sweldo, benepisyo kag ayuda nga kinahangalan 
kundisyon sa trabaho nga makatarungan 

kag nagakaangay nga hustisya pangkatilingban! 


Sa tingob nga kusog sang masa 

yara ang gahum nga makahulusga 

Sa pihak sang nagasingki nga kapintas 
naga-ibwal ang rebolusyonaryong paghimakas 
sakmiton ang tanan nga higayon 


agud pasangkaron ang demokratiko nga pag-ugyon 
kahimtangan sang pumuluyo, amat-amat nga 
bag-uhon 

hamili nga handum tinguhaan nga lab-uton 
mahilway sa gapos sang pagka-ulipon 

matuod nga demokrasya kag hustisya maangkon 
kadungan sa pagpaslaw sang reaksyunaryong 
estado 

tungod samtang yara ang matuod nga hukbo 
pangapinan ang interes sang malapad nga 
pumuluyo! 


Setyembre 24, 2023 


